Нобэ
1866 гъэм лIыщIэхэр ящэну, нэгъуэщIым иратыну хуимыту унафэ къыдэ-кIащ.
1913 гъэм Петербург пэмыжыжьэу, Красное Село жылагъуэм, щекIуэкIащ Урысейм щыяпэ дзэ-хьэуа парадыр.
1958 гъэм Мурманск областым къыщызэрагъэпэщащ къэралым и Ищхъэрэ флотым и псыщIагърыкIуэ кхъухьхэм я дивизэ. Иджы ар Урысей Федерацэм и Ищхъэрэ флотым и дзэ-тенджыз базэу Видяевэ щыIэрщ.
1991 гъэм СССР-мрэ США-мрэ Москва Iэ щытрадзащ зэребгъэрыкIуэ Iэщэхэр (СНВ) гъэмэщIэным теухуа зэгурыIуэныгъэм.
Экономикэ щIэныгъэхэм я доктор, АКъУ-м и профессор Бидэнокъуэ Мурат и ныбжьыр илъэс 49-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 24 — 25-рэ, жэщым градус 16 — 18 щыхъунущ.
